
Ikalawa : Ang pagsasabuhay nito 

Ang ikalawasa mga usapin na obligado sa ating matutunan ay ang pagsasabuhay nito (ng kaalaman). Dahil ito 
ang dapat na maging bunga ng kaalaman at daan upang maging matatag ang kaalaman sa isang tao. Sinabi ng ilan sa 
mga Salafus-Saliheen"Ang pinangsusuporta namin sa pagkakabisado ng hadeeth ay ang pagsasabuhay 
nito". Sinomang magsabuhay ng kanyang nalaman ay pangangalagaan ito ni Allah para sa kanya at pagkakalooban siya ng 
karagdagang kaalaman. Gayundin, ang pagsasabuhay nito ay magdudulot din ng karagdagang Eemaan, sinabi ni Allah 


pJolj IjJUA' j jiJlj 

"At silang tumahak sa gabay ay dinaragdagan Niya ng patnubay at ipinagkaloob sa kanila ang Taqwa 
(pagkamaka-Diyos)"(Surah Muhammad 47:17) 


Sabi ni Imam Ash-Shawkaany hinggil dito "Nadagdagan ang kanilang pananampalataya, kaalaman at 
katiyakan sa relihiyon." At ang tunay na magkakamit ng kaligayahan ay ang siyang ginampanan at isinabuhay ang 
kanyang kaalaman. Sabi ni Imam an-Nawawi "Ang Karunungan ay ang kaalamang naglalaman ng pagkilala kay Allah, 
kasama ang katiyakan, pagkontrol at pagdisiplina sa sarili, pagganap at pagsasakatuparan sa tungkuling isabuhay 
ito at pagtigil mula sa sumasalungat dito... at ang totoong marunong ay ang nagtagumpay sa mga bagay na ito" 

Kapag isinabuhay ng tao ang kanyang kaalaman ay pinanghahawakan niya ang mga inobligado ni Allah, at 
hinihikayat na madagdagan niya ito ng mga Nawaafil gaya ng Sunnah ar-Rawaatib at Witr, pagbabasa ng Quran at 
Istighfaar bago ang oras ng Fajr, at pinaglalaanan niya ang kanyang sarili ng ilang panahon sa loob ng masjid para sa 
dhikr, at ang pinakamainam na oras na ito ay ang pagkatapos ng Salatus-Sub'h hanggang sumikat ang araw— at sa 
ganitong paraan ay naisasakatuparan niya ang pagganap sa kanyang kaalaman. Gayundin, umiiwas siya sa mga 
pagtitipon na walang saysay ang usapan at pag-aaksaya ng oras. Kinamumuhian niya ang mga usapan na may halong 
panlilibak at mga masasamang salita. Pinangangalagaan niya ang kanyang dila mula sa mga bagay na wala naman siyang 
kaugnayan. 


Tunay na sinoman ang hindi magsabuhay ng kanyang natutunan ay napagkaitan ng tamis ng kaalaman at 
pagkatakot kay Allah. Pinangangambahan din na mabilang siya sa mga tinuturing ni Allah bilang mangmang kahit 
mayroon na silang mga natutunan, sabi ni Imam Fudayl ibn lyaad "Mananatiling mangmang ang isang 'Aalim hangga't 
hindi niya sinasabuhay ang kanyang kaalaman, kapag namuhay siya ayon dito ay (doon siya nagiging) 'Aalim". 


Sinoman ang hindi magsabuhay ng kanyang kaalaman ay magiging pighati lamang para sa kanya ang kanyang 
mga nalalaman sa araw ng paghahatol. Sabi ni Propeta Muhammad ^ 


i iOai Qua o jic. ,jc. jUau 


"Hindi makakahakbang ang mga paa ng isang alipin sa Araw ng Pagkabuhay hangga't hindi siya natatanong 
(nananagot) sa kanyang buhay kung saan niya ito ginugugol, kanyang kaalaman at ano ang ginawa niya dito, 
kanyang kayamanan kung mula saan niya ito natamo at saan niya ito ginastos at kanyang katawan kung saan niya 

ito ginamit."(Sunan At-Tirmidhee Hadeeth 2417) 


Ang nagtataglay ng kaalaman at hindi ito isinabuhay ay mas masahol pa sa mangmang, kabilang din siya sa 
tatlong katangian ng mga unang itatapon sa impyerno (1) ang nakipagdigma, (2) maalam sa relihiyon at (3) gumastos ng 
kayamanan na hindi naghangad ng Kaluguran at gantimpala ni Allah bagkus sila'y / sila ay naghangad ng papuri mula sa 
mga tao. 

Sinasabi ng ilan sa mga Ulamaa' na ang'Aalim na hindi sumunod sa kanyang nalalaman ay mas unang 
parurusahan kaysa sa mga sumamba sa rebulto. 

Ang isang tao na natuto patungkol sa isang usapin ay nagkaroon na ng katibayan laban sa kanya sa bagay na 
yaon (Siya ay may Pananagutan na patungkol sa isang usaping ito), kahit pa hindi siya kabilang sa mga 'Ulamaa. Sinabi 
ng Propeta 

Me. jl M Xm jl jill j 

"Ang Quran ay katibayan para sa iyo o laban sa iyo"(Saheeh Muslim Hadeeth 223) 

Ang taong kikilos ng walang kaalaman ay tumulad sa mga Kristiyano, at siya namang may kaalaman subalit hindi 
ito sinunod ay tumulad sa mga Hudyo. Ang 'Aalim ay siyang nagsasabuhay ng kanyang kaalaman kahit pa ito ay 
kakaunting kaalaman lamang, at ang mithiin ng Sharee'ah sa pag-aaral ay ang pagsasabuhay nito, upang matamo ang 
pagkatakot kay Allah at mapalapit sa kanya na siyang Tagapaglikha. 


Ikatlo: Ang pag-aanyaya tungo dito 

Ang ikatlo sa mga usapin na obligado sa atin na matutunan at maisabuhay ay ang pag-anyaya tungo dito (sa 
kaalaman hinggil sa gabay ni Allah at pagsunod sa Kanya), pagtuturo sa mga tao, paggabay sa kanila at pagpapayo sa 
kanila. 


Ang pag-aanyaya tungo sa Kanya ay isa sa pinakamararangal na gawain at ito rin ang landas ng mga sugo, 
Kanyang sinabi, 


v j\S^2L«Jl IjI Aiil 01 ^ ojwstJ aJJI j) 


"Sabihin: Ito ang aking landas, ako ay nag-aanyaya tungo kay Allah ng may Baseerah, ako at sinomang 
sumunod sa akin. At Kaluwalhatian kay Allah, at hindi ako kabilang sa mga mushrikeen" (Surah Yusuf 12:108) 

Sabi ni Imam ibnu Kathir "Wika ni Allah sa Kanyang sugo ~^(na magpahayag) sa mga tao at jinn, nag-uutos sa 
kanya na ibalita sa mga nilalang na ito ang kanyang landa at kanyang paraan. Ito ang da'wah tungo sa pagsaksi na 
walang ibang diyos liban kay Allah na natatangi at walang katambal. Sa pamamagitan nito ay nananawagan siya 
tungo kay Allah ng may tiyak na kaalaman, kasiguruhan at katibayan. Siya at sinomang sumunod sa kanya ay nag- 
aanyaya sa tungo sa kung saan nag-anyaya ang sugo ni Allah ng may tiyak na kaalaman, kasiguruhan, at katibayan 
mula sa pang-unawa ng isip at naaayon sa isinabatas ni Allah" 

Ang pahayag ng daa'iyah, ay ang pinakamainam sa mga pahayag o salita at ang pinakadalisay para kay Allah, 
Kanyang sinabi 


J I ajI 


jlij BLU, j-ij &\ jj Uo St. I’, i jAJ-i y, 


"Sino ang higit pang mainam magpahayag kaysa sa nag-aanyaya tungo kay Allah, gumagawa ng kabutihan 
at nagsabing: Ako ay kabilang sa mga muslim"(Surah Fussilat 41:33) 


ANG TATLONG PUNDASYON NG PANANAMPALATAYA MODULE 2 Paee 3 


Ang muslim na nakakilala ang kanyang sinasamba, propeta at deen ay pinagkakalooban siya ni Allah ng Tawfeeq 
sabi ni Shaykhul-Islam ibnu Taymiyyah "Ang mithiin ng panawagan ng mga propeta, bagkus ay mithiin din ng paglikha 
sa mga nilalang, pagpapababa ng mga aklat at pagpapadala ng sugo ay ang lahat ng pananampalataya ay maging 
para lamang kay Allah, ito ang pag-aanyaya sa mga nilikha tungo sa kanilang Tagapaglalang" 

Ang pinakamataas na antas ng da'wah ay ang panawagan tungo sa tawheed at pagtakwil sa shirk. 

Dahil tunay na walang sinomang propeta na isinugo sa kanyang nasyon liban na siya ay nanawagan 

sa kanila tungo sa pagsunod kay Allah at pagbubukod tangi sa Kanya sa pagsamba. Ang lahat din ng 

mga propeta ay nagbabala mula sa Shirk, mga daanan nito at mga uri nito. 

Pagkatapos nito ay susundan ng daa'iyah ang pag-aanyaya mula sa mga pinakamahahalagang tungkulin sa Islam. 
Ito ang pagtataglay ng hikmahsa bawat salita at kilos niya alinsunod sa Kanyang sinabi 

L viJjj ell 

"Manawagan ka tungo sa iyong Panginoon ng may hikmah (karunungan) at mainam na pangangaral"(Surah 

An-Nahi 16:125) 

Siyang nagsasagawa ng da'wah tungo kay Allah habang sinusunod ang gabay ng propeta ang totoong tagasunod 
ng mga sugo. Sabi ni Shaykhul-Islam ibnu Taymiyyah "Ang mga tagapagmana ng mga sugo at mga propeta, sila yaong 
nagpapatupad ng relihiyon sa pamamagitan ng kaalaman, pagkilos at pag-aanyaya tungkol kay Allah at sa kanyang 
Sugo. Sila ang mga totoong tagasunod ng mga sugo. Sila bilang dalisay na pangkat sa lupa ang dahilan ng pagkalinis 
ng kalupaan at pagbaba ng ulan at pagtubo ng maraming pananim. Sila ay nagdadalisay sa kanilang sarili at ang 
mga tao ay nagdalisay ng kanilang mga sarili ng dahil sa kanila. 


Ang mga gantimpala naman ng nag-aanyaya tungo kay Allah ay naka-ugnay sa panahon. Sinabi ng Propeta ^ 


"Sinoman ang mag-anyaya tungo sa gabay ay mayroon siya ng gantimpala ng sinomang sumunod sa kanya, 
habang hindi nababawasan ang kanilang gantimpala.At sinoman ang mag-anyaya tungo sa kaligawan ay mayroon 
siya ng kasalanan ng sinomang sumunod sa kanya, habang hindi nababawasan ang kanilang mga 

kasalanan."(Saheeh Muslim Hadeeth 2674) 


Ang pagsusumikap na makapaggabay ng mga nilalang ay higit pang mainam sa pagtatamo ng mga karangyaan sa 
buhay. Sinabi ng Propeta ~ kay 'AM bin Abi Taalib (kalugdan siya ni Allah) 

fiUl jmL. ^ dill jli. -li.1 j iji- j uV 

"Tunay na kung sa pamamagitan mo'y makapaggagabay si Allah ng isang tao, higit itong mainam sa'yo 
kaysa sa humrun-na'am (pulang kamelyo )" 

Ang mithiin ng mga pagsasabatas ay upang patnubayan ang mga tao sa pagkilala kay Allah at pagsamba sa 
Kanya, ito ay tiyak na magdudulot ng karagdagang kasiyahan. Sabi ni Shaykhul-Islam "Ang mga 'Ulamaa ang mga 
tagapagmana ng mga propeta, tungkulin nilang ipaliwanag ang ipinarating ng Sugo — at pasinungalingan ang 
anumang sumasalungat dito" 

Ang pangangailangan nila sada'wah at baseerah pagdating sa relihiyon ay higit pa sa pangangailangan nila sa 
pagkain at inumin. Sabi ni Shaykhul-Islam "Ang mga kaluluwa ay higit na nangangailangan na malaman kung ano ang 
ipinarating ng Sugo at pagsunod dito kaysa sa pagkain at inumin. Dahil kung ito ay mawawala ay mahahantong 
lamang sa kamatayan sa dunya at kapag yaon naman ang nawala ay hahantong sa kaparusahan." 

Ang Da'wah ay malawak ang nasasaklawan. Ang pagtuturo, pagtutuwid at paggabay sa makasalanan, pagpukaw 
at pagpapaalala sa mga natutulog at nakalimot, paghahayag ng payo at paghihikayat tungo sa kabutihan. Ang lahat ng 
ito ay kabilang sa pag-aanyaya tungo kay Allah. Sinabi ng propeta Sinoman ang maggabay tungo sa anumang 
kabutihan, Sasakanya ang katulad na gantimpala ng gumawa nito" 


Sinoman ang tumalikod sa paggabay sa ibang tao at pagtuturo sa kanila ng mga tungkulin nila sa relihiyon ay 
inilagay niya ang kanyang sarili sa (Waeed) naglalagablab na kaparusahan Niya ng Kanyang sinabi 


yjiih Iti Jy y&dl j yllU ol% U M ja ylyJl & d-ft U by&S jjJJI Jl 


"Tunay na silang mga naglilihim ng mga ipinababa naming mga katibayan at gabay matapos Namin itong 
maipaliwanag sa mga tao ayon sa aklat, sila ay mga sinusumpa ni Allah at isinusumpa ng mga sumusumpa"(Surah al- 

Baqarah 2:159) 


Sabi ni Imam ibnul-Mubarak hinggil dito "Sinomang ang magkait at nagdamot ng kaalaman ay susubukin 
(daratnan siya ng pagsubok) sa tatlong paraan. Siya ay maaaring mamatay at mawawala ang kanyang kaalaman, o 
makalimutan niya ito o di kaya'y magiging sunud-sunuransiya sa pinuno." 


Kaya't ang obligado sa bawat muslim ay ang mag da'wah tungo kay Allah, pagpapayo sa silang mga 
naging pabaya at nagkulang, at pagsumikapang ayusin at gawing matiwasay ang lipunan ayon sa 
abot ng kanyang makakaya. 

TALAS ALITAAN 

Salafus-Saaliheen . an g literal na kahulugan ng Salaf ay "nauna" at ang saliheen ay 

"matutuwid" ang tinutukoy dito ay ang mga unang tatlong henerasyon ng mga matutuwid 
na Muslim mula sa panahon ni Propeta Muhammad ^ 

{ , . 

Nawaafil/ Naafilah tumutukoy sa mga boluntaryong gawain, kasingkahulugan ng 

"Sunnah/Mustahabb" 

i . is, , , 

Sunnah ar-Rawaatib/ Sunnah ar-Raatibah^'j]' ‘Goj /yjljjll aIul boluntaryong Salah na 
natukoy ni Propeta Muhammad na sinoman ang gumawa nito ay patatayuan ng bahay ni 
Allah sa paraiso. Ito ay binubuo ng 12 ra'k'ah (2 rak'ah bago ang Salatul Fajr, 2+2 (4) rak'ah 
bago magSalatudh-Dhuhr, 2 pagkatapos ng Salatudh-Dhuhr, 2 rak'ah pagkatapos ng 
Salatul-Maghrib at 2 rak'ah pagkatapos ng Salatul-'lshaa) 

Witr/ Salaatul-Witr JH ^ iJELa / Jij. literal na kahulugan ng Witr ay gansal (butal) hal. 1,3, 5, 7 
atbp., ang tinutukoy na Salatul Witr ay ang boluntaryong Salah na ang bilang ng mga rak'ah 
ay gansal. Ito ay maaaring isagawa pagkatapos ng Salatul-'lshaa hanggang bago mag Fajr. 

9 ** ® •*# I 

Istighfaar jiax^uil. paghingi ngtawad 

Saalatus-Sub'h o'Ma. Salatul-Fajr 

'Aalim literal na kahulugan nito ay maalam, at ang tinutukoy sa konteskto dito ay ang maalam 
sa relihiyon 

■j 

Sharee'ah'^^ 1 - batas ng Islam na ipinadala ni Allah sa Kanyang sugo 

Da'wah - literal na kahulugan nito ay pag-aanyaya (tungo sa kahit na anong bagay), ang 

teknikal na kahulugan nito ay ang pag-aanyaya tungo kayAllah 

s> 

Daa'iyah/ Daa'iyL^9-' J tawag sa taong nag-aanyaya tungo kay Allah 

Humrun-Na'am^*^'^)^- - pulang kamelyo (pinakamahal na uri ng kamelyo) 

MATAPOS ANG MODULE NA ITO, DAPAT AY MAKAKAYA NG MAG-AARAL NA 
IPALIWANAG ANG MGA USAPIN GAYA NG MGA SUMUSUNOD: 

1. Ano ang dapat na bunga ng pagkatuto sa Islam? 

2. Gaano kahalaga ang pagsasabuhay ng kaalaman? 

3. Magbigay ng ilang gawain na indikasyon ng pagpapatupad ng kaalaman. 

4. Ano ang katangian ng mga Kristiyano at ano ang katangian ng mga Hudyo? 

5. Ano ang kahahantungan ng mga taong may nalalaman subalit taliwas dito ang 
kanilang gawain? 

6. Dapat bang mag Da'wah! Ano ang gantimpala na matatamo mula dito? 

7. Ipaliwanag kung ano ang pagkakahalintulad ng mga propeta sa kanilang mga 
mensahe. 

8. Ano ang mga negatibong dulot ng pag-iwan sa pagbabahagi/pag-aanyaya tungo 
kay Allah? 

